**TELEPÜLÉSFEJLESZTÉSI MEGÁLLAPODÁS MÓDOSÍTÁSA**

amely alulírott napon és helyen létrejött a

**Név: Martonvásár Város Önkormányzata**

**székhely:** 2462 Martonvásár, Budai út 13.;

**törzskönyvi azonosító szám:** 727431

**adószám:** 15362931-1-07;

**képviseli:** dr. Szabó Tibor polgármester

mint átvevő (a továbbiakban: **Átvevő**) és a

és a

**Név: Cars-Bau Kft.**

székhely: 2030 Érd, Aradi utca 55.

cégjegyzékszám: 13-09-198482

adószám: 26674786-2-13

képviseli: Jekl Tamás, ügyvezető

mint átadó (a továbbiakban: **Átadó**) (a továbbiakban együttesen: **Felek**)

között az alábbi feltételekkel.

1. **Előzmények**
2. Felek rögzítik, hogy Átadó sikeres beruházásának megvalósítása, valamint Átvevő településfejlesztési céljainak megvalósítása érdekében Felek megállapodást kötöttek 2022. április 14-én (a továbbiakban: Megállapodás).
3. Felek rögzítik, hogy a Megállapodásban foglaltakat módosítani szükséges, figyelemmel arra, hogy az annak 1. mellékletében rögzített terveket az építésügyi hatóság döntésére figyelemmel Átadónak módosítania kellett, valamint a Megállapodással rögzített 2462 Martonvásár, 450/1 helyrajz számú ingatlanon található közérdekű vezetékek áthelyezése, ennek ügyintézése időben jelentősen elhúzódott, így a Megállapodásban foglalt határidővállalásokat át kell ütemezni.
4. A Megállapodás 1. számú melléklete jelen megállapodásmódosítás 1. mellékletére módosul.
5. A Megállapodás II. 2. pontja az alábbiak szerint módosul:

„2. Felek rögzítik, hogy Átadó az 1. pont szerinti beruházásokat az I.2. pontban rögzített épület használatba vételi engedélyének véglegessé válását követően 30 napon belül megkezdi, és legkésőbb 2026. augusztus 31-ig befejezi.”

1. Megállapodás jelen megállapodásmódosítással nem érintett rendelkezések változatlan tartalommal hatályban és érvényben maradnak.
2. Jelen megállapodásmódosítás a Felek általi aláírás napján lép hatályba.
3. Jelen megállapodásmódsítás megszűnik a Felek ez alapján jelentkező kötelezettségeinek szerződésszerű teljesítésével.
4. Átadó és Átvevő jelen megállapodás aláírásával egybehangzóan kijelenti, hogy az aláírás időpontjában lejárt határidejű köztartozása nincs.
5. Átvevő kijelenti, hogy megfelel *az államháztartásról* szóló 2011. évi CXCV. törvény 50. § (1) bekezdésében foglalt feltételeknek.
6. Átadó és Átvevő kijelenti, hogy *a közpénzekből nyújtott támogatások átláthatóságáról* szóló 2007. évi CLXXXI. törvény szerinti érintettség, összeférhetetlenség nem áll fenn.

A Felek egybehangzóan kijelentik, hogy a juttatás vonatkozásában nem áll fenn érintettség az önkormányzatot érintő kötelezettséggel járó ügyben. Felek kijelentik továbbá, hogy *a nemzeti vagyonról* szóló 2011. évi CXCVI. törvény alapján átlátható szervezetnek minősülnek, melyet Átvevő külön nyilatkozatban is rögzít, mely jelen szerződés elválaszthatatlan mellékletét képezi. Önkormányzat kijelenti, hogy *az adózás rendjéről* szóló 2017. évi CL. törvény 260.§-a értelmében köztartozásmentes adózónak minősül átadja az adóigazolást arról, hogy nincs adó- és járuléktartozása.

1. A felek jelen megállapodásmódosításból eredő jogvitáikat elsősorban tárgyalásos úton kötelesek rendezni, ennek eredménytelensége esetén alávetik magukat a Székesfehérvári Járásbíróság, illetve a Székesfehérvári Törvényszék illetékességének.
2. Felek jelen megállapodásmódosítás végrehajtása körében az alábbi kapcsolattartó személyeket jelölik ki:

Átvevő részéről: Horváth Bálint, polgármester

Tel. szám: 06-22-460-004

E-mail cím: [polgarmester@martonvasar.hu](mailto:polgarmester@martonvasar.hu)

Átadó részéről: Jekl Tamás, ügyvezető

Tel. szám: 06-70-3983886

E-mail cím: [jekltamas@gmail.com](mailto:jekltamas@gmail.com), bibo0916@gmail.com

Felek gondoskodnak arról, hogy a kijelölt kapcsolattartókat – mint érintetteket – megfelelőképp tájékoztassák arról, hogy a jelen Szerződésben megadott személyes adataikat a Felek közfeladat ellátása érdekében történő kapcsolattartás céljából kezelik, összhangban a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről szóló, az Európai Parlament és a Tanács (EU) 2016/679 rendeletével (a továbbiakban: GDPR rendelet). Az adatkezelés jogalapja a GDPR rendelet 6. cikk (1) bekezdésének e) pontja.

Felek tudomásul veszik, hogy a kapcsolattartóként megjelölt személy a GDPR rendelet 15., 16. és 18. cikkével összhangban gyakorolhatja hozzáférési jogát, kérheti a személyes adatainak helyesbítését, kezelésének korlátozását, illetve a GDPR rendelet 21. cikke szerint tiltakozhat azok kezelése ellen. A kötelezően megadott személyes adatok kezelése jelen Szerződés előkészítésével kezdődik és az adatok törléséig tart. A törlésre akkor kerülhet sor, ha a vonatkozó európai uniós és nemzeti jogszabályok szerint a támogatott tevékenység egyes részeivel kapcsolatos dokumentum-megőrzési kötelezettség megszűnik.

Felek haladéktalanul tájékoztatják egymást, amennyiben valamely kapcsolattartóként megjelölt személy a fentiek szerint gyakorolja hozzáférési jogát, kéri a személyes adatainak helyesbítését, kezelésének korlátozását, vagy tiltakozik azok kezelése ellen.

1. Jelen megállapodásmódosítás végrehajtása során a szerződés módosítását, teljesedésbe menését, illetve az esetleges elállással kapcsolatos jognyilatkozatokat megtenni, hivatalos írásbeli kapcsolattartás keretében lehet, melyek
   1. a postai úton történő levelezés, melynek keretében a kézhezvétel időpontjának rögzítésével válik hatályossá a Felek közlése egymás irányába.
   2. az e-papír útján történő kommunikáció, melynek keretében a kézhezvétel időpontjának igazolása a letöltési igazoláson rögzített időpont szerint válik hatályos közléssé.
2. A Felek megállapodnak abban, hogy amennyiben jelen megállapodásmódosításban írt megállapodásuk bármely rendelkezése részben vagy egészben érvénytelenné, érvényesíthetetlenné vagy törvényellenessé válna, a megállapodás többi része akkor is változatlan tartalommal érvényben marad, és a Felek kötelesek a lehető leghamarabb egyeztetést lefolytatni, és jóhiszeműen eljárva elfogadni egy jogszerű rendelkezést, amely a legközelebb áll megállapodásuk céljához, és ugyanolyan gazdasági hatása, illetve eredménye van.
3. A jelen megállapodásmódosításban nem szabályozott kérdésekben a hatályos jogszabályok, különösen *a víziközmű-szolgáltatásról* szóló 2011. évi CCIX. törvény és annak végrehajtási rendeletei, *az államháztartásról* szóló 2011. évi CXCV. törvény és annak végrehajtási rendelete, valamint *a Polgári Törvénykönyvről* szóló 2013. évi V. törvény rendelkezései az irányadóak.
4. Martonvásár Város Polgármestere Martonvásár Város Önkormányzat Képviselő-testületének …./2024. (…….) határozata alapján jogosult a jelen településfejlesztési megállapodásmódosítás aláírására.
5. Az Átadó kijelenti, hogy az Átadó a cégbírósági nyilvántartásba bejegyezett jogi személy, nem áll csőd-, felszámolási, végrehajtási eljárás alatt, képviselőjének szerződéskötési képességét semmi nem akadályozza, korlátozza.
6. A Felek a jelen megállapodásmódosítást, mint ügyleti akaratukat minden tekintetben megfelelően rögzítő dokumentumot – képviselet esetén a képviseletre vonatkozó szabályok figyelembe vételével – jóváhagyólag írják alá.

Martonvásár, 2024.

Dr. Szabó Tibor polgármester Jekl Tamás ügyvezető

#### Martonvásár Város Önkormányzata Cars- Bau Kft.

**Átvevő Átadó**

Jogi ellenjegyző:

Pénzügyi ellenjegyző:

**Mellékletek:**

1. számú melléklet: építési engedélyezési tervek

2. számú melléklet: átláthatósági nyilatkozat